Diari Oficial de la Generalitat Valenciana


Sumari del DOGV 9367, del 22-06-2022 (2022/5542)

ACORD de 27 de maig de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Carmen Daries Rodríguez.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9367

Data del DOGV
:   22-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5542


Data del document
:   27-05-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 27 de maig de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Carmen Daries Rodríguez. [2022/5542]  
Núm. d'expedient: EIP 364/2015  
Causant: Carmen Daries Rodríguez (DNI \*\*\*\*133\*\*)  
Lloc i data de la defunció: València, el 22.02.2014.  
Últim domicili: València.  
  
Antecedents de fet  
Amb data 24 de juliol de 2015 es rep escrit de denúncia, de José Maria Sapena Davo, en la seua condició d'advocat, en el qual es comunica la defunció de María Carmen Daries Rodríguez, amb DNI \*\*\*\*133\*\*, el 22 de febrer de 2014.  
En la documentació aportada pel denunciant, consta que la causant va fer testament, declarant hereu universal el seu cònjuge, Rafael Alcañiz Rubio, mort el 3 de juliol de 2008 sense adquirir drets hereditaris.  
Acreditat l'empadronament de María Carmen Daries Rodríguez a l'Ajuntament de València i no coneixent-se, en principi, més persones amb dret a heretar, amb data 22 de desembre de 2015 la secretària autonòmica de Model Econòmic i Finançament va signar resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'herència intestada previst en els articles 20 i següents de la Llei 33/2003, de 3 de novembre, de patrimoni de les administracions públiques.  
  
De les actuacions dutes a terme per aquesta direcció general, es constata que el cònjuge de la causant va fer testament i va declarar hereus per parts iguals els seus nebots i llegà l'usdefruit de tots els seus béns a la muller.  
Amb data 16 d'octubre de 2018 el director general del Sector Públic, Model Econòmic i Patrimoni va signar resolució de terminació d'investigació prèvia i incoació de l'expedient de declaració administrativa d'herència intestada de la causant a dalt indicada, que es va publicar en el Diari Oficial de la Generalitat Valenciana de 26 d'octubre de 2018 i exposar en el tauler d'edictes de l'Ajuntament de València del 17 d'octubre al 19 de novembre de 2018.  
Investigat el cabal relicte, amb data 05.05.2022, es dona trasllat a l'Advocacia General de la Generalitat de proposta de resolució d'acceptació, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 16 de maig de 2022 es rep informe en el qual s'indica que si bé s'ha seguit la tramitació prevista en la normativa aplicable, el procediment ha caducat per ser l'acord d'incoació de data 16 d'octubre de 2018.  
Amb data 20 de maig de 2022 se signa per la directora general de Sector Públic i Patrimoni resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa cal iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveu l'article 71.1.c Llei orgànica 5/1982, d'1 de juliol, d'Estatut d'Autonomia de la Comunitat Valenciana, l'article 43.3 de la Llei 14/2003, de 10 d'abril, de patrimoni de la Generalitat, l'art. 2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat respecte d'aquesta herència.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposen els articles 95.3 i 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Iniciar un nou procediment de declaració de la Generalitat com a hereua abintestada de Carmen Daries Rodríguez, per no haver-se'n produït la prescripció.  
  
Segon  
Incorporar els actes i tràmits el contingut dels quals s'haguera mantingut igual de no haver-se'n produït la caducitat.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 27 de maig de 2022.- La directora general del Sector Públic i Patrimoni: Isabel Castelló García.